
VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS 
KLIENTŲ APTARNAVIMO VALDYMO SKYRIAUS NUOSTATAI


I SKYRIUS
BENDROSIOS NUOSTATOS

1. Valstybinio socialinio draudimo fondo valdybos prie Socialinės apsaugos ir darbo ministerijos Klientų aptarnavimo valdymo skyriaus nuostatai (toliau – Nuostatai) nustato Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) Klientų aptarnavimo valdymo skyriaus (toliau – Skyrius) statusą, tikslus, uždavinius, funkcijas, teises, veiklos organizavimą ir atsakomybę bei veiklos kontrolę.
2. Skyrius yra Fondo valdybos administracijos padalinys, pavaldus Fondo valdybos direktoriaus pavaduotojui pagal kuravimo sritį (toliau – direktoriaus pavaduotojas).
3. Skyrius savo veikloje vadovaujasi Lietuvos Respublikos Konstitucija, Europos Sąjungos teisės aktais, Lietuvos Respublikos tarptautinėmis sutartimis, Lietuvos Respublikos įstatymais, kitais Lietuvos Respublikos Seimo priimtais teisės aktais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Valstybinio socialinio draudimo fondo tarybos nutarimais, Fondo valdybos nuostatais, Fondo valdybos direktoriaus įsakymais, kitais teisės aktais, susijusiais su nustatytų funkcijų vykdymu, ir šiais Nuostatais.
4. Skyriaus valstybės tarnautojams ir darbuotojams, dirbantiems pagal darbo sutartis (toliau – darbuotojai), keliamus reikalavimus ir funkcijas nustato šie Nuostatai ir pareigybių aprašymai.

II SKYRIUS
SKYRIAUS TIKSLAI, UŽDAVINIAI IR FUNKCIJOS

5. Skyriaus veiklos tikslai:
5.1. valdyti ir koordinuoti Valstybinio socialinio draudimo fondo administravimo įstaigų (toliau – Fondo administravimo įstaigos) klientų aptarnavimą bei konsultavimą;
5.2. užtikrinti išorinę komunikaciją, laiku pateikti svarbią ir aktualią informaciją visuomenei bei palaikyti tarptautinį bendradarbiavimą.
[bookmark: _Hlk216794543]Papunktis pakeistas:

6. Svarbiausi Skyriaus uždaviniai yra:
6.1. koordinuoti ir užtikrinti kokybišką ir efektyvų klientų aptarnavimą, konsultavimą telefonu, raštu bei elektroninėmis ryšio priemonėmis;
6.2. koordinuoti ir užtikrinti Fondo administravimo įstaigų išorinę komunikaciją su visuomene ir žiniasklaida, informuojant apie jų veiklą ir teikiamas valstybinio socialinio draudimo paslaugas.
6.3. plėtoti tarptautinį bendradarbiavimą, koordinuoti Fondo valdybos ryšių palaikymą su užsienio institucijomis bei tarptautinėmis organizacijomis.
Papildyta papunkčiu:

7. Įgyvendindamas uždavinius, Skyrius vykdo šias funkcijas:
7.1. Klientų aptarnavimo ir konsultavimo srityje:
7.1.1. koordinuoja į Fondo administravimo įstaigų priimamuosius atvykusių klientų aptarnavimą, konsultuoja klientus bendruoju „Sodros“ informaciniu telefonu, per Apdraustųjų, išmokų gavėjų ir draudėjų informavimo interaktyvių elektroninių paslaugų sistemą (ADIS) bei kitomis elektroninėmis ryšio priemonėmis, taip pat užtikrina „vieno langelio“ principo Fondo administravimo įstaigose įgyvendinimą;
7.1.2. analizuoja klientų srautus bei konsultavimosi poreikio priežastis ir teikia siūlymus jų efektyvinimui;
7.1.3. organizuoja klientų susitikimus su Fondo valdybos direktoriumi;
7.1.4. kaupia, sistemina, nagrinėja norminę ir metodinę medžiagą, gerosios praktikos pavyzdžius, rengia ir teikia metodinius nurodymus Fondo administravimo įstaigoms klientų aptarnavimo srityje, rengia teisės aktų, reglamentuojančių paslaugų Fondo administravimo įstaigų klientams teikimą, projektus arba koordinuoja jų rengimą;
7.1.5. organizuoja ir koordinuoja Fondo administravimo įstaigų teikiamų paslaugų sąrašo ir paslaugų aprašymų rengimą ir atnaujinimą;
7.1.6. koordinuoja Fondo administravimo įstaigų klientams išduodamų pažymų formų rengimą ir tobulinimą;
7.1.7. organizuoja ir koordinuoja pensijos gavėjo pažymėjimų išdavimą;
7.1.8. analizuoja informacinius įpareigojimus verslui ir piliečiams, teikia pasiūlymus dėl jų supaprastinimo arba panaikinimo ir rengia administracinės naštos mažinimo priemones;
7.1.9. organizuoja ir vykdo Fondo administravimo įstaigų teikiamų paslaugų kokybės tyrimus, vykdo klientų apklausas, naujų paslaugų ar jų teikimo būdų poreikio tyrimus, teikia pasiūlymus dėl naujų paslaugų sukūrimo bei esamų paslaugų tobulinimo;
7.1.10. apibendrina klientų aptarnavimo kokybės tyrimų rezultatus ir teikia pasiūlymus dėl Fondo administravimo įstaigų, jų priimamųjų darbo organizavimo, klientų aptarnavimo juose gerinimo, nuotolinių darbo vietų poreikio;
7.1.11. koordinuoja valstybinio savanoriškojo socialinio draudimo ligos ir motinystės išmokoms sutarčių sudarymą;
7.1.12. rengia apibendrintą praėjusių metų asmenų skundų  nagrinėjimo ir asmenų aptarnavimo kokybės Fondo valdyboje vertinimo rezultatų analizę ir ją teikia Fondo valdybos direktoriui;
7.1.13. koordinuoja įgyvendinant vieningą Fondo administravimo įstaigų įvaizdžio priemonių kūrimą elektroninėmis ryšio priemonėmis bei Fondo administravimo įstaigų klientų priimamuosiuose;
7.1.14. Fondo valdybos direktoriaus nustatyta tvarka administruoja bendrą Valstybinio socialinio draudimo fondo administravimo įstaigų elektroninę pašto dėžutę info@sodra.lt, teikia bendro pobūdžio informaciją pagal paklausimus, gautus į šią dėžutę;
7.1.15. rengia klientų aptarnavimo darbo procedūras dėl Europos Tarybos reglamentų taikymui reikalingų dokumentų, susijusių su nedarbo socialinio draudimo stažo įrodymu ir išmokų skyrimu, išdavimo Valstybinio socialinio draudimo fondo valdybos teritorinių skyrių Klientų aptarnavimo skyriuose;
7.1.16. rengia klientų aptarnavimo darbo procedūras, susijusias su tarptautiniu vaikų ir kitokių šeimos išlaikymo išmokų išieškojimu, pagal  2008 m. gruodžio 18 d. Tarybos reglamentą (EB) Nr. 4/2009 dėl jurisdikcijos, taikytinos teisės, teismo sprendimų pripažinimo ir vykdymo bei bendradarbiavimo išlaikymo prievolių srityje ir 2007 m. lapkričio 23 d. Hagos konvenciją.
7.2. Visuomenės informavimo srityje:
7.2.1. koordinuoja Fondo administravimo įstaigų ryšius su visuomene;
7.2.2. informuoja visuomenę ir žiniasklaidą apie valstybinį socialinį draudimą, Valstybinio socialinio draudimo fondo biudžeto vykdymą, valstybinio socialinio draudimo išmokas, išmokas iš valstybės biudžeto, Fondo administravimo įstaigų paslaugas ir pokyčius valstybinio socialinio draudimo srityje;
7.2.3. konsultuoja Fondo valdybos darbuotojus bendravimo su žiniasklaidos atstovais klausimais ir didina darbuotojų įsitraukimą kompetentingai atstovauti organizacijai;
7.2.4. [bookmark: _Hlk182856132]organizuoja spaudos konferencijas bei šviečiamuosius seminarus įvairioms suinteresuotoms organizacijoms ir grupėms, rengia jiems informacinę medžiagą;
7.2.5. [bookmark: _Hlk181890843]nuolat stebi regioninėje ir nacionalinėje žiniasklaidoje pasirodančią informaciją, susijusią su Fondo administravimo įstaigomis, informuoja apie tai Fondo valdybos vadovybę; 
7.2.6. administruoja informaciją Fondo valdybos interneto svetainėje;
Papunktis pakeistas:

7.2.7. techniškai aptarnauja Fondo tarybos darbą.
7.3. Tarptautinių ryšių palaikymo ir / ar plėtojimo srityje:
7.3.1. administruoja gaunamus užsienio šalių atitinkamų institucijų ir tarptautinių organizacijų dokumentus;
7.3.2. [bookmark: _Hlk220572468]organizuoja ir koordinuoja tarptautinius ryšius tarp Fondo valdybos, užsienio institucijų ir tarptautinių organizacijų, rengia bei derina bendradarbiavimo susitarimus ir kontroliuoja jų įgyvendinimą Fondo administravimo įstaigose;
7.3.3. [bookmark: _Hlk239319379]koordinuoja tarnybinių komandiruočių į užsienio šalis planavimą, rengia ir administruoja su komandiruočių tikslais, dalyvavimu ir atsiskaitymu už rezultatus susijusius dokumentus bei pagal poreikį organizuoja ataskaitų teikimą.
Papildyta papunkčiu:
Nr. V-426, 2026 m. rugsėjo 8 d.
[bookmark: _GoBack]
8. Skyrius pagal kompetenciją taip pat vykdo šias bendrąsias funkcijas:
8.1. rengia teisės aktų bei kitų dokumentų projektus;
8.2. Fondo valdybos direktoriui ar direktoriaus pavaduotojui pavedus, nagrinėja prašymus bei rengia atsakymų į juos projektus;
8.3. dalyvauja įgyvendinant veiklos planavimo, rizikos, kokybės valdymo, korupcijos prevencijos ir Skyriaus dokumentų tvarkymo ir apskaitos procedūras;
8.4. konsultuoja Fondo administravimo įstaigų darbuotojus ir teikia jiems metodinę pagalbą;
8.5. [bookmark: _Hlk173933755]esant poreikiui, rengia užsakymus Fondo valdybos informacinės sistemos keitimui ir tobulinimui, dalyvauja testuojant Fondo valdybos informacinės sistemos keitimus;
8.6. nustato Skyriaus poreikį pirkimams ir teikia paraiškas pirkimų planui sudaryti (papildyti), rengia perkamų prekių, paslaugų ir darbų viešojo pirkimo paraiškas, dalyvauja viešojo pirkimo procedūrose;
8.7. bendradarbiauja su valstybės valdžios ir valdymo institucijomis bei įstaigomis, savivaldybių institucijomis ir įstaigomis bei kitomis įstaigomis, įmonėmis ar organizacijomis;
8.8. atstovauja Fondo valdybai valstybės valdžios ir valdymo institucijose bei įstaigose, savivaldybių institucijose ir įstaigose, kitose įstaigose, įmonėse bei organizacijose Fondo valdybos direktoriui ar direktoriaus pavaduotojui pavedus;
8.9. vykdo kitas teisės aktų nustatytas funkcijas, Fondo valdybos direktoriaus ar direktoriaus pavaduotojo pavedimus.

III SKYRIUS
SKYRIAUS TEISĖS

9. Skyrius, įgyvendindamas jam nustatytus uždavinius ir vykdydamas nustatytas funkcijas, turi teisę: 
9.1. gauti Skyriaus funkcijoms vykdyti reikalingus duomenis ir informaciją iš kitų Fondo valdybos skyrių ir Fondo valdybos teritorinių skyrių (toliau – Teritoriniai skyriai);
9.2. gauti iš kitų Fondo valdybos skyrių ir Teritorinių skyrių pasiūlymus, pastabas ar išvadas dėl Skyriaus rengiamų teisės aktų ir kitų dokumentų projektų;
9.3.  teikti siūlymus Fondo valdybos direktoriui ar direktoriaus pavaduotojui dėl teisės aktų pakeitimų skyriaus veiklos sričiai priskirtais klausimais;
9.4. [bookmark: _Hlk173947285]teikti siūlymus Fondo valdybos direktoriui ir direktoriaus pavaduotojui dėl Skyriaus darbo organizavimo tobulinimo;
9.5.  naudotis kitomis Lietuvos Respublikos įstatymų ir kitų teisės aktų nustatytomis teisėmis.

IV SKYRIUS
SKYRIAUS VEIKLOS ORGANIZAVIMAS


10. [bookmark: _Hlk173948401]Skyriaus darbas organizuojamas vadovaujantis Fondo valdybos metiniais ir kitais veiklos planais, šiais Nuostatais ir Fondo valdybos direktoriaus ir / ar direktoriaus pavaduotojo pavedimais.
11. Skyriui vadovauja Skyriaus vedėjas (toliau – Vedėjas), jo veiklą organizuoja Vedėjas ir Skyriaus patarėjai, turintys pavaldžių darbuotojų (toliau – Patarėjas). 
12. Vedėjas yra tiesiogiai pavaldus direktoriaus pavaduotojui.
13. Vedėjas:
13.1. planuoja ir organizuoja Skyriaus darbą: paskirsto užduotis tiesiogiai pavaldiems darbuotojams, prireikus – ir kitiems Skyriaus darbuotojams, kontroliuoja jų vykdymą, teikia pasiūlymus Fondo valdybos direktoriui ar direktoriaus pavaduotojui Skyriaus kompetencijos klausimais;
13.2. atsako už Skyriui pavestų uždavinių ir funkcijų atlikimą;
13.3. koordinuoja Skyriaus bendradarbiavimą su kitais Fondo valdybos skyriais ir Teritoriniais skyriais;
13.4. vykdo kitas savo pareigybės aprašyme ir kituose teisės aktuose nustatytas funkcijas bei Fondo valdybos direktoriaus ar direktoriaus pavaduotojo pavedimus.
14. Patarėjai:
14.1. planuoja ir organizuoja pavaldžių darbuotojų darbą: paskirsto užduotis tiesiogiai pavaldiems darbuotojams, kontroliuoja jų vykdymą, teikia pasiūlymus Skyriaus vedėjui dėl veiklos tobulinimo.
14.2. vykdo kitas savo pareigybės aprašyme ir kituose teisės aktuose nustatytas funkcijas bei skyriaus vedėjo pavedimus.
15. Nesant Vedėjo, jis pavaduojamas Fondo valdybos direktoriaus nustatyta tvarka.
16. Skyriaus darbuotojai yra tiesiogiai pavaldūs Vedėjui ar konkrečiam Patarėjui.
17. Skyriaus darbuotojai privalo tinkamai ir laiku atlikti jų pareigybės aprašymuose nustatytas funkcijas, vykdyti pavedamas užduotis, laikytis teisės aktų, vidaus ir darbo tvarką reglamentuojančių dokumentų ir kitų teisės aktų reikalavimų.
18. Skyriaus veiklą kontroliuoja direktoriaus pavaduotojas teisės aktų nustatyta tvarka.
19. Nuostatai gali būti papildomi ar keičiami, atsižvelgiant į Fondo valdybos veiklos pokyčius.
____________________________



